कार्बन (२०१७ फ़िल्म)
कार्बन ग्लोबल वार्मिंग पर एक हिंदी साइंस फिक्शन लघु फिल्म है, जो मैत्रे बाजपेयी और रमिज़ इल्हाम खान द्वारा लिखित और निर्देशित है। फिल्म में जैकी भगनानी, नवाज़ुद्दीन सिद्दीकी और प्राची देसाई प्रमुख भूमिकाओं में हैं। इस फिल्म की घटना 2067 में एक ऐसी धरती पर स्थापित की गयी है, जहां कार्बन गैस की बहुतायत है और ऑक्सीजन की आपूर्ति उद्योगों द्वारा की जाती है। भगनानी कृत्रिम हृदय वाले एक आदमी की भूमिका निभाता है और सिद्दीकी मंगल ग्रह के एक आदमी की भूमिका निभाता है। यह फिल्म लार्ज शॉर्ट फिल्म्स के यूट्यूब चैनल पर रिलीज़ हुई।